Parallel programming in .NET - Internals - CodeProject 11,335,048 members (34,777 online)
Last Visit: 31-Dec-99 19:00 Last Update: 29-Mar-15 6:48Refresh1 I, Interface - CodeProject 11,192,170 members (57,289 online)
My vote of 5 fredatcodeproject24-Nov-11 0:29 very good
Last Visit: 31-Dec-99 19:00 Last Update: 31-Jan-15 20:16Refresh1 oos_wes: Boracay & Palawan
Puerto Princesa, Palawan - hier vind jy een van die nuut(nie-meer-so-nuut)-verkose Nuwe 7 Natuurlike Wêreld Wonders, naamlik die Puerto Princesa Ondergrondse Rivier. Dit is wel ’n ongelooflike geologiese bestemming, maar as ’n besienswaardigheid skiet dit vir my effens kort. Jy wag vreeslik lank voordat jy op ’n kano op die rivier onder die eiland in kan vaar. Dit raak egter soos verwag kan word vinnig pikdonker, en binnekort word jou sig beperk tot dit wat jou toergids met die kollig vir jou uitwys. Daar is paar rotsformasies wat hul kreatief benoem het, en die gidse is regtig pittig en vermaaklik, maar as jy gedruk is vir tyd kan jy maar liefs verby hou en meer tyd in die ongelooflike riwwe om die eiland spandeer. El Nido - van Puerto Princesa af is dit ’n ses-ure minibus rit op die gepas-genoemde “Abortion Road”; en glo my, die skud op die pad is so erg as wat die naam insinueer. Die eindbestemming is egter absoluut die moeite werd, so neem maar jou naarpilletjies, en slaan maar ontbyt oor, maar moet nie El Nido misloop nie. Dit is nou nog my nommer een bestemming in Asië. Ek verneem daar is ook bote wat El Nido toe vaar, die weer is egter onvoorspelbaar, en ’n medium-sterkte wind kan die vaart veel erger as die minibus rit maak. El Nido is bekend vir pragtige strande, kalksteen eilande en die feit dat dit nie stampvol met toergroepe is nie. Daar is verskeie dagekskursies en elkeen van hulle is onvergeetlik. Die water is pragtig skoon, daar is heelwat vis te sien en die plaaslike mense is baie vriendelik. Scooters is ook te huur vir ’n appel en ’n ei om die nabygeleë strande en dorpies te besoek.
Buiten die asemrowende skoonheid van die Filippyne, en die geurige kos, moet ek net soveel, as nie meer eer gee aan die gasvrye mense van die land nie. Ek het teen nou al heelwat meer getoer as destyds toe ek vir die eerste keer in die Filippyne was, en ek het sedertdien ’n tweede besoek aan ander gedeeltes van die Filippyne afgelê. Ek staan egter steeds by my eerste indrukke, die mense is besonders. As jy hou van toer en mense van die land ontmoet en tuis wil voel tussen hulle, sal die Filippyne presies dit oplewer. Tydens ons besoek aan El Nido het ons ’n lekker knus, onstpanne kroeg gevind om elke aand by uit te span. Elke aand was daar ’n “Open Mic” aand, en toevallig het dieselfde groepie mense elke keer kom sing. Ons het begin liedjies versoek, en hulle het elke liedjie, nuut of oud, sonder enige probleem opgevoer. Teen die tweede aand is ons met ons aankoms by die kroeg oor die mikrofoon verwelkom, en het ons na die opvoering met die musikante gekuier. Op ons derde aand is ons genooi om die komende naweek saam met hulle te kajak en te gaan kamp op ’n nabygeleë en onbewoonde eiland. Nie as kliënte nie, maar as vriende. Na net vier dae in El Nido het ek soortgelyke bande gebou met mense by byna elke onderneming waar ek al gehandel het. Doen jouself ’n guns en besoek die Filippyne! Verken soveel as moontlik van die pragtige land, maar bestee genoeg tyd aan die ongelooflike mense wat dit hul tuiste noem.
El Nido Strand / El Nido Beachfront Groot Lagoon El Nido / Big Lagoon El Nido
7 World Wonders,